CELEX: 62007TJ0351
Language: sl
Date: 2008-12-17
Title: Sodba Sodišča prve stopnje (drugi senat) z dne 17. decembra 2008. # Somm Srl proti Uradu za usklajevanje na notranjem trgu (znamke in modeli) (UUNT). # Znamka Skupnosti - Zahteva za registracijo tridimenzionalne znamke Skupnosti - Nadstrešek za senco - Absolutni razlogi za zavrnitev - Neobstoj razlikovalnega učinka - Člen 7(1)(b) Uredbe (ES) št. 40/94 - Neobstoj razlikovalnega učinka, pridobljenega z uporabo - Člen 7(3) Uredbe (ES) št. 40/94. # Zadeva T-351/07.

Sodba Sodišča prve stopnje (drugi senat) z dne 17. decembra 2008 – Somm proti UUNT (Nadstrešek za senco)
      (Zadeva T-351/07)
      „Znamka Skupnosti – Zahteva za registracijo tridimenzionalne znamke Skupnosti – Nadstrešek za senco – Absolutni razlogi za zavrnitev – Neobstoj razlikovalnega učinka – Člen 7(1)(b) Uredbe (ES) št. 40/94 – Neobstoj razlikovalnega učinka, pridobljenega z uporabo – Člen 7(3) Uredbe (ES) št. 40/94“
      Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke brez razlikovalnega učinka (Uredba Sveta št. 40/94, člen 7(1)(b)) (Glej točki 26 in 30.)
      Predmet 
      
         
               Tožba zoper odločbo prvega odbora za pritožbe UUNT z dne 28. junija 2007 (zadeva R 1653/2006‑1) glede zahteve za registracijo
                  tridimenzionalnega znaka v obliki nadstreška za senco kot znamke Skupnosti.
               
            Podatki o zadevi
      
               Prijavitelj znamke Skupnosti:
            
            
               Somm Srl
            
         
               Zadevna znamka Skupnosti:
            
            
               tridimenzionalna znamka, opisana kot „tridimenzionalna celota, ki jo sestavlja več cevastih kovinskih drogov, ki so med seboj
                  oddaljeni in razporejeni, zoženi in zviti v cevno koleno, od katerih vsak predstavlja navpičen osnovni del, pritrjen na tla,
                  in del s prostim koncem, ki je nekoliko nagnjen navzgor, z več cevastimi kovinskimi elementi, ki so med sabo oddaljeni in
                  vzporedni, pritrjeni na navedene drogove in nadstrešek iz zasenčene mreže, pritrjen na navedene cevaste elemente, kar skupaj
                  sestavlja nadstrešek za senco“, za proizvode iz razredov 6 in 19 – prijava št. 4837746
               
            
         
               Odločba preizkuševalca:
            
            
               zavrnitev registracije
            
         
               Odločba odbora za pritožbe:
            
            
               zavrnitev pritožbe
            
         
      Izrek 
      
         
                  1)
               
               
                  
               
               
                  	Tožba se zavrne.
               
            
         
                  2)
               
               
                  
               
               
                  	Družbi Somm Srl se naloži plačilo stroškov.